ירוחם 
אם צמאת בקיץ החם; רוץ אל מורי שלום ירוחם.; בזקן הוא ימרוט ויקודה; וימכור כל עסיס וכל סודה.; וסביב, כל הקיץ החם; צועקים אנשים - ירוחם!; ירוחם, יא גזלן, רחמנו!; ירוחם, תן לשתות, כי צמאנו!; ושותה הקהל בשורה,; אך אם יש בחורות - יש צרה!; האחת רוצה מתוק,; השניה מתוק חמוץ,; השלישית צהוב ירוק; עם קצת פטל כנחוץ.; זו רוצה בהיר יותר -; זו רוצה בהיר פחות.; זו דורשת חום ממש,; אבל, ירוחם, עם קש!; האחת בקול חצוף; מצפצפת - צוף, צוף, צוף!; לשניה תתן על טס; דווקא קוקטיל אננס.; זו רוצה עם טעם מוקה -; וההיא סובבת ראש; ורוצה רק שוקו-שוקו,; ובעצמה היא למון סקווש!; וכולן ביום החם; צועקות - יא ירוחם,; רחמנו, ירוחם,; רחמנו ונרוחם!; כאשר זה נימאס לירוחם; סח לסודה הוא: תם ונשלם!; וימרוט בזקנו ויקודה,; ויאמר - בחוצות לי אנדודה.; ויהיה ירוחם לשדכן; וסביבו כמאתיים חתן -; ירוחם, יא גזלן, רחמנו; ירוחם, תן כלות, כי צמאנו!; מתחתן הקהל בשורה.; אך אם יש בחורות - יש צרה!; זו דורשת רק מתוק,; זו רוצה מתוק חמוץ.; זו רוצה אדון כחוק,; זו רוצה מן הקיבוץ.; זו רוצה בהיר יותר,; זו רוצה בהיר פחות,; זו באופן מיוחד; תן לה צבע שוקולד.; זו רוצה עם טעם צוף,; זו - עם טעם אננס.; זו רוצה בחור חצוף,; והזו - רק מנומס.; זו דורשת אנגלו-סכסי -; וההיא זו מן טיפוס,; רק רוצה נהג של טכסי; ובעצמה היא אוטובוס.; וכולן ביום החם; צועקות - יא, ירוחם,; רחמנו, ירוחם,; רחמנו ונרוחם!; ויהיה באחד הימים; לי הגיעה שעת רחמים; ויבוא ירוחם ויקודה; ויאמר לי: חתן לך אמדודה.; ויאמר לי: חתן לך אמצא,; רק אימרי נא במי את רוצה?; ואצחק לו: יא מורי, אל פחד.; כי ממני תהיה לך נחת.; אני לא מאותן בחורות,; כי אצלי זה ברור! אות באות!; לי דרוש כזה מתוק; שיהיה מתוק חמוץ,; וכמובן אדון כחוק,; בקיצור, מן הקיבוץ.; קצת כזה בהיר יותר,; שיהיה בהיר פחות,; ככה בלונדי מיוחד; ושחרחר כשוקולד.; שיהיה עם טעם צוף; הדומה לאננס,; עם נימוס של מין חצוף; וחוצפה של מנומס.; שיהיה עצוב שמח,; חם כקרח, קר כאש,; בקיצור, טיפש פיקח; ופיקח לא טיפש.; כך צחקתי לירוחם,; ואומר נישלם ותם.; רחמני ירוחם,; רחמני ותרוחם.; 